Hallo?
Kan I se mig derfra?
Hallo!
Vi ses, sløve padder.
Kan I huske, da Tia sagde, vi vandrede for langsomt,
for så at løbe i forvejen og vinke farvel som en galning?
Nej, for jeg blev ikke inviteret med på vandreture dengang,
fordi I syntes, jeg var skrap og vanskelig.
- Og det gør vi ikke nu. - Jeg er, som jeg er.
Men se lige vores pige tilbage i sine vilde bukser.
Det er mine yndlings.
Jeg forbedrer min stil. Jeg har genset den animerede Hobbitten,
ordnet negle... Jeg prøvede at male små sværd på.
Det blev lidt fallisk. Det ligner små hobbitdillere.
Det her er min mands første vandretur.
Ja, ved ikke, hvad jeg synes om det. Går man bare i varmen?
Af og til bliver ens lår hudløse.
- Kan vi blive ved Gaby, tak? - Tak.
Betyder det så, at du kommer tilbage på arbejde i morgen?
- Jeg bearbejder stadig tingene. - Hun bearbejder, Jimmy.
Lad hende lige være, makker.
Hvorfor rotter I jer sammen mod mig?
- Det er sjovt. - Nu er vandring fedt.
- Ja. - Jimmy, jeg skal bruge mindst en uge til.
Er du træt af at køre Paul rundt?
Hver morgen skal vi standse og købe "akaya".
Det hedder acai.
- Og hvem har lært ham om Smash Mouth? - Mig.
Skal jeg prøve noget nyt med håret inden college? Måske blåt eller pink?
Du kunne også være sej og barbere det af.
Det støtter jeg. Folk vil tro, du er psykopat eller dødeligt syg.
Uanset hvad, vil folk lade dig gøre, som du vil. Det er en vindersag.
- Hej, mand. - Hej.
Du var færdig med din frokost for en time siden. Hvorfor er du her stadig?
Måske chiller jeg bare med mine jævnaldrende.
- Hvem fortæller ham det? - Jeg gør det.
Brian, vi elsker dig, men du er gammel.
Jeg er meget tæt på at smække dig en. Og jeg er altså ikke en gammel.
- Afslut denne sætning: "Whoop..." - "There it is".
Pokkers. Fint. Jeg trængte til en pause fra Charlie.
Vi er ved at kvæle hinanden over Suttons søvntræning.
I aftes var han en kælling, og jeg sagde, han ikke var hendes far.
Hvilket jo er sandt.
Men så råbte han: "Det er du heller ikke," hvilket virkelig bare var dybt sårende.
Pis. Det er Dre Thibodeaux.
- Det er et sjovt navn. - Ja, ikke?
Det er et rigtig komplet navn Man skal sige det hele.
Hej, Dre... Thibodeaux.
Hvad sagde jeg?
Okay. Det lyder godt.
Det er jeg ked af at høre.
Tak, fordi du ringede.
- Pis. Fik du ikke jobbet? - Nej, hans tante er død.
Men jeg fik det. Jeg fik det sgu. Jeg er souschef, skatter!
Skatter! Sådan!
- Åh gud. Hvad? - Pis.
Jorge ved ikke noget om det endnu. Dæk over mig.
Hej. Hvad fejrer I?
Mit barn har sagt sine første ord.
- Det er vildt. Hvad sagde hun? - Ja.
Hun sagde: "Far så ung".
- Du var der, da jeg blev født. - Du har en fastnettelefon.
- Du kalder det stadig Tjekkoslovakiet. - Hvad er der da sket?
Okay.
Jeg er glad for, du var i nærheden.
Måske var jeg ikke i nærheden. Måske ville jeg bare gerne se dig.
Det håbede jeg, du ville sige.
- Nej, jeg var i nærheden. - Pokkers.
Jeg dyrker pilates lige overfor.
Gid jeg kunne sige, vi ses tre gange om ugen, men det er snarere hver 14. dag,
når jeg har kværnet donuts og hader mig selv.
- Mere flødeskum, tak. - Det kan du tro.
Så jeg må vente, til du er fuld af selvhad, før jeg ser dig igen?
Ja, men den tilstand kan jeg komme i når som helst.
- Fedt. Mig med. - Okay. Hvad med i aften?
Pis. Jeg skal sjældent noget. Nogensinde.
Men min far kommer desværre til byen i aften.
Ja, og det er nok for tidligt at møde forældre.
Du har allerede mødt min eksmand og søn og befamlet min hjemme-bh en lille smule.
Så måske er vi der.
Jeg er ikke bange for, at vi går for hurtigt frem. Vi er regelbrydere.
Godmorgen, Jimmy.
Godmorgen, tilfældige kvinde.
Paul, det er Sofi.
Sofi, det er Paul. Min alfons.
Hej. Jeg snublede i weekenden. Julie tvang mig til at bruge den her.
- Men mor I jer bare. - Lod du pelsfrakken ligge i bilen?
Jeg ved ikke, hvorfor jeg sagde det. Jeg kender dig ikke.
- Hun er perfekt til dig. - Det er ikke en kompliment, vel?
Nej.
Jeg må af sted.
- Vi tales snart ved. - Okay.
- Rart at møde dig, Paul. - Rart at møde dig.
Hold mund.
- Hvad? - Jeg mindes en til mit bryllup,
som opfordrede dig til at komme tilbage på markedet.
Du kunne jo takke vedkommende for deres visdom.
- Tak, Paul. - Jeg er stolt af dig.
Bliv ved med at være modig.
- Er Gaby kommet? - Hun havde brug for en uge til.
Pokkers. Det er ikke godt.
Jeg kan godt tale med hende igen.
Nej, jeg ødelagde det. Jeg reparerer det.
Om nødvendigt slæber jeg hende selv tilbage på arbejde.
Det lyder som noget, en alfons ville sige.
Ro på, player.
Nogen ønsker? Giv mig en mønt, og jeg spiller alt.
Bare sig til.
- Hej. - Hej.
Fuldt hus, hvad?
Ja, jeg kedede mig derhjemme. Jeg så din far komme.
Og som du altid siger: "Su casa es mi casa".
Det har jeg aldrig sagt.
- Det burde du. - Okay.
- Jimmy spiller klaver. - Ja, det er vi smerteligt bevidste om.
Jeg tager gerne lidt af æren for det. Engang havde jeg billetter til Billy Joel.
Min ven sprang fra, og jeg besluttede, at jeg ville tage Jimmy med.
En hverdagsaften. Hans mor var ikke med på den.
Men jeg syntes, han skulle opleve glæden ved livemusik.
Han var blæst fuldstændig bagover. Han gik rundt i en tåge i en uge.
Jeg var ikke i nogen tåge. Jeg var traumatiseret.
Den 60-årige kvinde ved siden af mig...
...flåede trusserne af og smed dem op på scenen.
Jeg så ting, ingen syvårig burde have set.
Så meldte jeg ham til klaverundervisning, og resten kender I.
Hun hed Valerie Schoenberger.
Sikken historie.
Gid du var min far.
Den historie minder mig om,
da jeg forsøgte at komme backstage til en Ed Sheeran-koncert
ved at sige, jeg var hans hemmelige datter.
Men det er der åbenbart så mange rødhårede, der gør,
at han har en faderskabstest-fyr, som rejser rundt med ham.
Hvem vil have kaffe?
Hvad skal I i morgen?
Jeg skal hente en ny bil, som trænger til lidt kærlighed.
Vi kunne bruge dagen på at sætte hende i stand og høre lidt musik.
Det lyder sjovt at være gratis arbejdskraft,
men vi skal købe udstyr til Alices nye kollegieværelse.
Det kan vi gøre når som helst. Jeg vil lave bilting med farfar.
Min fejl. Jeg havde glemt din lidenskab for "bilting".
Ja, gør I bare det. Jeg har masser af arbejde at indhente.
Fedt. Jeg tror, jeg går tidligt til køjs.
Derek udmattede mig, da han gav mig ti dask for at spille alt det Steely Dan.
- Han er herlig. - Han lod også til at synes om dig, far.
Få dig lidt søvn.
- Ses, farfar. - Vi ses snart.
Hvad du, hvad der er sært? Jeg kan se, det går dig på, når andre kan lide ham.
Hvad? Nej. Hold nu op.
Okay, måske lidt.
Hør her, min pige.
Farfar er en charmør. Det betyder, at folk kun ser én side af ham.
Far, det er min dimissionsuge, og jeg har kun jer to.
Så kan vi ikke være sammen? Lav bil med os.
- Og vær nu rar ved ham for min skyld. - Alt for dig.
- Tak. - Ja.
Du køber stadig tingene til mit kollegieværelse, ikke?
Hvad skal man med lyskæder og sækkestol, når man har farfars kærlighed?
Pokkers.
Jeg sætter pris på din visit, men jeg ved, hvorfor du er kommet.
Skønt. Så ses vi i morgen.
Godt forsøgt.
- Skal jeg ikke bare opdatere dig? - Sig frem.
Jeg tillod mig virkelig at drømme om traumecenteret.
Så nu føles tanken om at gøre det samme som altid som at gå baglæns.
Det gør mig pissedeprimeret. Selv om jeg er sygt god.
- Du er sygt god. - Tak.
Jeg føler mig fanget på en ø
ligesom Tom Hanks i den film, hvor han kneppede en volleyball.
Det tror jeg nu ikke skete.
Hvad? Han var der i to år. Hvad skulle han ellers med den?
Jeg siger ikke, han ikke kneppede noget. Men jeg tror, han og Wilson var venner.
Hør her. Det er ikke at gå baglæns at gøre noget, man er ekspert i.
Det er min sidste uge på arbejde.
Nogensinde.
Og hvis du ikke kommer tilbage for din egen skyld...
...så gør det for min.
Og hvis du ikke kan holde det ud og siger op om en måned,
så kan du besøge mig på min båd i Connecticut og hovere.
- Okay. - Okay.
Men jeg kommer aldrig til Connecticut. Det er privilegier for hvide og sejlersko.
Gør ikke nar af min kultur.
Hej, makker!
Jeg hørte om jobbet. Tillykke.
Tak, D.
Vi kan godt være opstemte. Mit hjerte kan godt klare det.
Jeg må bare ikke blive opstemt på andre måder. Seksuelt.
Jeg fik den. Det gjorde hele kvarteret vist.
Mit hoved kører bare rundt.
Lad os tale om det. Kommer du op, eller skal jeg komme ned?
Tager du pis på mig?
Den her udsigt er vanvittig.
- Vil du prøve at tisse herfra? - Helt sikkert.
Under ingen omstændigheder.
Du er nødt til at holde op med at invitere folk herop for at tisse.
Okay. Næste gang.
Nej, ingen næste gang.
Næste gang.
Så hvad bryder du hovedet med?
- Jeg tror ikke, jeg kan tage imod jobbet. - Må jeg blande mig?
Det kommer an på, om jeg ender med at blive gal på dig igen.
Det er bestemt en mulighed.
Så nej tak.
Jeg troede, det var dit drømmejob.
Kan du huske, jeg sagde, universet ville sige til, når du var klar?
Du er så klar, at universet dypper dig i smør og drysser krydderier på dig.
Du har ingen anelse om, hvad jeg har været igennem med Jorge.
- Ting, man ikke kan fortælle andre om. - Ja.
Hvis min madvogn lukker, så har han intet.
Du er en god ven, Sean, men for en gangs skyld må du sætte dig selv først.
- Det er svært for mig, mand. - Jeg forstår.
Jeg er heller ikke god til at være egoistisk.
Vi har brug for råd fra en ekspert.
Hvad skylder I æren?
Jeg sagde det jo.
Affjedringen er lidt løs. Alice, ræk mig lednøglen.
Jeg aner ikke, hvad det er.
Det er den, der ligner en pukkelrygget lommelygte.
Hun er køn og har styr på værktøjskassen. Jackpot.
Jeg ved også nogle ting, far.
Ved du ting?
- Ja. - Okay.
Hvad er historien bag hula-hula-pigen?
Hun hedder Luna. Hun er født i Hawaii. Hun havde én drøm. At danse hula-hula.
Men det mislykkedes. Fordi hun er for lille.
- Hvorfor bliver jeg så rørt? - Det er kun for fuldvoksne kvinder.
Hvis man ignorerer dem, stopper de selv.
Det er en stilet bil, farfar. Hvilket år er hun fra?
Eller han? Har den fået et navn?
Sally er en hun fra 89. Og sikke et år.
Jeg åbnede min første bilforhandler. Berlinmuren faldt.
Det var også året, hvor Jimmy slog et homerun
og vandt juniorturneringen for sit hold, The Badgers.
Okay, far.
Vi mødtes ved hjemmebasen og fejrede det så vildt,
at han ikke engang opdagede, at han skrålede en af sine mælketænder
ud af munden og ned i min skjortelomme.
Nej!
Hans mor var et hjerteanfald nær, da hun vaskede tøj om aftenen.
Åh gud. Hvis jeg fandt en andens blodige tand i min mands lomme,
ville jeg tro, han var seriemorder.
Hun er også morsom. Hun er værd at holde fast i.
Det er du også. Jeg mener ikke for mig. For en anden.
Sommetider er det nok at sige tak.
Tak.
- Jeg henter noget vand. - Fedt.
Kom, min pige. Lad os stramme nogle hjulmøtrikker.
Du henter rent faktisk vand.
Jeg troede, det var kodesprog for: "Lad os lade dem om arbejdet."
- Jeg synes om ham. - Ja, det gør alle.
Undskyld. Det er bare...
Han ynder at fortælle idylliske historier om min barndom, som er næsten sande.
Så du slog ikke et homerun og vandt en turnering?
Jo, jeg gjorde. Det var pissefedt.
Men at han var der, var helt tilfældigt.
Når min far var der, var alt godt.
Han havde bare altid andre ting for.
Og da Tia døde, kom han til begravelsen og holdt en tale
om, hvordan han ville prioritere mig og Alice og virkelig være der for os.
Og så ved jeg ikke... Noget virkelig fedt må være dukket op,
for vi så ham ikke i to år.
- Hold da magle. - Ja, ikke?
Du er en 42-årig terapeut med farbindinger.
Pis.
Jeg forstår det godt. Din far behandlede dig skidt.
Hvis det hjælper noget, så skrev min mor, at min frisure kun er for yngre kvinder.
Pis.
Men du er voksen, Jimmy. Og du er ret skøn.
Så noget har din far gjort rigtigt.
Desuden dimitterer Alice, og jeg ved, du gerne vil nyde det.
Så måske skulle du give slip på fortiden.
Hvem ved? Måske overrasker han dig.
Han har allerede overrasket mig ved at dukke op til Alices dimission.
Ja, okay.
Før jeg glemmer det.
- Din frisure er perfekt. - Gudskelov.
Det var lige ved at være forbi.
Jeg er med, Lisa. Hvem har ikke sendt en vred sms, de fortryder?
Skrev jeg "Rend mig, skaldede skelet" til en fyr, som brændte mig af? Ja.
Var jeg på den forkerte restaurant? Også ja.
Det handler om at nå til et sted, hvor man kan være i ubehaget,
i stedet for at gå amok i affekt. Indtil da har du mit nummer.
Når du får trangen, så send alle dine vrede beskeder til mig.
Bare indled med "Ikke om Gaby", så jeg ikke giver igen.
Det skal jeg nok. Tak. Det er rigtig godt at have dig tilbage.
Det er godt at være tilbage.
For sent. Jeg så det.
Okay, fint. Jeg er en rockstjerne. Hvis der var et terapeut-Mount Rushmore,
ville det være Freud, Jung, Trine fra Radiserne og mig.
Som sagt skal du bare sige til. Alt det her kan blive dit.
Hvordan ville det fungere? Får jeg dit skrivebord? Dit kontor? Julie?
For i så fald vil jeg bruge min tid på at oliere de lamselår
og bruge dem som glidebane. Forstår du?
- Tænk ikke på det. - Sæt dig.
Det var mere udpenslet end forventet.
Jeg har dedikeret mit liv til arbejdet.
Jeg har lært og raffineret det, fordi jeg har set, hvor meget det hjælper folk.
Og jeg har tænkt over det, du sagde,
med at jeg er blevet mere som en mentor for dig i de senere år.
Ikke? Det ville betyde alverden for mig, hvis jeg kunne dele min viden med dig,
så du kan bære den videre.
Hvad får jeg ud af det?
Hvad du får ud af, at jeg tilbyder at dele min visdom?
Du viste dine kort. Du er for desperat.
Fint. Hvad er dine betingelser?
Du skal tilpasse dig min kalender og af og til indrømme, jeg får gode idéer.
Og du skal invitere mig på en dyr sushifrokost.
Ikke noget kedelig chilitun. Jeg taler om kuglefisk, der kan slå en ihjel.
Okay, på to betingelser.
Du skal lade mig drikke én sake uden at sladre.
Og to: Placér mig på dit Mount Rushmore. Byt mig ud med Freud.
Aftale.
Det er sjovt, for jeg væddede med nogle venner om,
at jeg kunne improvisere en TED Talk, og rundbarbere den fuldstændig.
Hvilket jeg gerne må sige, for jeg er ikke gammel.
Okay, her kommer den.
Egoisme.
Jeg, Brian Lorenzo, er et egoistisk menneske.
Egoistiske mennesker...
...er vindere.
Hvor ofte har vi ikke tænkt...
"Hvis jeg dog bare gik efter de ting, jeg virkelig ønsker.
Men i modsætning til den flotte, unge homoseksuelle mand foran mig
er jeg bebyrdet med tanker om at være et godt menneske,
at sætte andre først,
ikke at snuppe Angelas kaffe,
hvis hendes bestilling er tæt nok på min, og jeg vil af sted."
Vigtig nyhed: Alle er allerede egoistiske mennesker.
- Ja. - Selv Moder Teresa var egoistisk.
Hun hjalp kun andre, fordi det var det, der bragte hende mest glæde.
Humlen er, at Moder Teresa og jeg er ens.
Jeg gør sgu det, der gør mig gladest. Ligesom den skøre nonne.
Vil jeg spise noget, spiser jeg det. Vil jeg købe noget, køber jeg det.
Vil jeg dyrke sex med en lækker fremmed... Det gør jeg faktisk ikke længere.
Og det kan jeg heller ikke forestille mig, at Moder Teresa gør.
- Altså... - Og vil I høre noget?
Al den energi, jeg får af at behandle mig selv som en prins,
giver mig energi til at være der for Charlie og Sutton.
Hvordan skulle jeg kunne gavne nogen i mit liv, hvis jeg ikke selv er glad?
Bingo! Endelig sagde han noget af betydning.
- Jeg fangede det. - Sådan. Pis. Jeg skulle have optaget det.
- Tak for scones. - Så prøver vi igen. Forfra.
Jeg, Brian Lorenzo, er et...
Jaså? I fik, hvad I ville have, og nu går I så bare?
Det lærte jeg dem.
- Godt. Hvad synes vi? - Hun er klar til at køre.
- Ja, hun ser smart ud. - Ja, manner.
Den her hot rod kommer til at spinde hen ad gaderne her.
Farfar, du bliver en damemagnet i den her.
Jeg må forlade mig på mit udseende, min pige. For det er ikke min bil.
- Det er din. - Hvad? Mener du det? Altså...
Det er utrolig pænt af dig, men far har allerede givet mig en bil.
I fødselsdagsgave.
Det er den samme gule Mini Cooper, Tia havde som ung.
Det var sådan, Sofi og jeg mødtes. Hun solgte mig den.
Taber.
Nu føler jeg mig godt dum.
Jeg ville ikke træde nogen over tæerne.
Det er bare min undskyldning for at være forhindret i at være her de seneste år.
Men du kunne måske have en østkystbil og en vestkystbil.
Eller du kan også bare sælge den her.
Jeg beholder den. Mange tak, farfar.
- Jeg er vild med den. Tak. - Det var så lidt.
- Og tak, far. - Ja, er du gal, det er fedt.
Den her bil skal nok sætte gang i samtalen med drengene.
Jeg glæder mig til at møde alle de fyre, som kommer og forklarer mig om den.
Hvad hed det sidste redskab, du nævnte? Rumvrede?
Kosmisk raseri. Når man føler sig angrebet eller dømt.
Paul, navnene er vilde. Malstrømmen. Opløsningen af den sorte sols projicering.
Vær ærlig. Hvor meget pot røg du dengang?
Måske en lille smule.
- Lad mig omdøbe et af dem. - Okay.
Men de må ikke indeholde ordet tøjte.
Det forhandler vi om i morgen. Vi har hele ugen.
Jeg kan ikke nå igennem alt det her på en uge.
Du må holde kontakten med mig, efter at jeg er flyttet.
Jeg forestiller mig et par timer på Zoom fra morgenstunden.
Du skulle have set, hvor glad han blev.
Fordelen er, at jeg får ham til at invitere mig på dyr omakase.
- Du må gerne komme med. - Konnichiwa!
Niks, slemme Liz.
Hvorfor? Jeg havde japansk på college.
- Vel havde du ej. - Nej.
Det sære er, at jeg havde forventet at få kritik for at droppe traumearbejdet.
Men det undlod han. Det er, som om han også ved, jeg ikke egner mig til det.
- Hvad? - Ikke noget.
Hvad fanden har du gang i?
Hvorfor skal jeg altid komme og skælde dig ud over Gaby?
Fordi du er en sociopat uden grænser. Skrid ud af mit kontor.
Du er med i Stenens Pagt.
Vil du beholde den her?
Så slå røven i sædet, og hør efter.
- Hej. - Hej.
- Det var stort, det, du gjorde for Alice. - Hun er mit eneste barnebarn.
Jeg mener ikke kun bilen. Det, du sagde, og at du er her til dimissionen.
Det betyder alt for hende. Og det gør det også for mig, far.
Det er jeg glad for.
Angående dimissionen...
Jeg kommer ikke til at kunne deltage i ceremonien.
En kammerat har inviteret mig med på dybhavsfisketur ved Catalina.
Den chance får man kun én gang i livet.
- Det gælder også for hendes dimission. - Hold nu op. Det er highschool.
Desuden er hun så glad for bilen, at hun nok skal forstå.
Har du fortalt Alices det?
Det er nok bedst at vente, til jeg rejser, og sige, der kom noget i vejen.
Hun er sej. Det kommer ikke til at røre hende.
Far...
Lad os køre hen til Summer. Jeg vil vise hende min nye øse.
Jeg elsker at være en del af dit liv, Alice, men det er hende eller mig.
Fint. Så køber vi is. Kom. Sofi venter i bilen.
Ved du hvad?
Tia og jeg ikke kom så godt ud af det med hinanden, men jeg synes godt om Sofi.
Jeg kan virkelig godt lide hende.
Hun passer ærlig talt nok endnu bedre til dig.
Jeg forstår godt det med dit eftermæle.
Jeg ville gøre alt for at have en datter, der kunne videreføre min tradition
med at være vanskelig og afholdt på samme tid.
Jeg troede bare, at du var langt mere upåvirket af sådan noget med eftermæle.
Vær sød ikke at forveksle din sorg over at have tre charmerende, men dumme drenge
med mit ønske om at videregive mit livsværk.
Det er kun to af dem, der er dumme.
Hør her. Gaby ønskede kun, at du holdt hende op på
at løbe væk fra sin drøm.
Men det gjorde du ikke, fordi du er egoistisk.
Tak for dit input.
Jeg har ikke tid til dig lige nu. Jeg har en klient.
Jeg går gerne, for nu er jeg i dine tanker.
Og når det går op for dig, at jeg har ret, bliver du så vred,
at du eksploderer.
Mikrofonfald. Vent. Undskyld. Jeg samler den lige op.
- Mikrofon i hovedet. - Hov. Jeg kunne være kommet til skade.
Jeg vil hellere give dig hjernerystelse end at kvæle nogens drøm.
Dobbelt mikrofonfald.
Man kan ikke lade mikrofonen falde flere gange.
Hvad? Ved du, hvad jeg har i lommen?
Tredobbelt.
Jeg ved, det er i sidste sekund, men jobbet begynder i næste uge.
- Men jeg har penge nok til at betale dig... - Tager du pis på mig?
Tror du, jeg får det bedre, fordi du betaler mig?
Hvad blev der af at beskytte hinanden?
Jeg passede på dig.
Da vi var udsendt, og Marisol flåede dit lille hjerte ud,
tog jeg dobbeltvagter for dig, makker.
Hvorfor gør du det her mod alle i dit liv?
Alle, du nogensinde har holdt af, gør du det fandeme imod.
Og han blev bare ved med at råbe.
Normalt er det der, hvor alt bliver hvidt, og jeg begynder at miste mig selv.
Men det skete ikke.
Det var forfærdeligt.
Han smed rejer efter mig.
Og han kaldte mig "makker".
Makker? Det er ligesom, når sandwichfyren kalder mig "chef".
Præcis. Det er rædsomt.
Men jeg blev i zen.
Godt.
Det skyldes dig, Paul. Al den gratis terapi.
Hvor meget tror du, det havde kostet, hvis du havde krævet betaling?
Hundred tyve tusind. Ikke at jeg tæller.
Jeg fatter ikke, det er vores sidste session.
- Nogle redskaber på falderebet? - Ja.
Det her hedder et kram.
Kom her, mand.
- Er du virkelig så sentimental? - Nej, men det ved jeg, du er.
Det har været et privilegium at se, hvor meget du har forandret dig.
Og udviklet dig.
Det er ikke kun mig, Paul. Du har også forandret dig. Rigtig meget.
Kom nu, mand. Jeg kan knap nok genkende dig.
Forbandede Liz.
For pokker.
Hej. Der er du.
- Er alt i orden? - Min far kommer ikke til dimissionen.
- Hvad mener du? Han er her. - Ja. Der er dukket en fisketur op.
Er det i det mindste en akut fisketur?
For tidligt.
Det er jeg ked af, Jimmy.
Det skal du ikke være. Sådan er han. Jeg burde have vidst bedre.
Jeg burde have holdt mund og blandet mig udenom.
Hvad er det her?
- Hvad? - Nedlukningen.
Jeg lukker ikke ned.
Hvis du er vred på mig, kan vi tale om det.
Jeg vil ikke tale om det. Jeg har det fint.
Altså... Du var gift længe. Håndterede du altid konflikter sådan her?
Tia og jeg var enige om det meste.
Især angående min far.
Det er det, jeg savner mest.
Det, du savner mest ved din kone, er, at hun ikke kunne lide din far?
En af tingene.
- Topfem. - Okay.
Du rammer lige ind i et af mine frygtområder. Så jeg siger det bare.
Jeg synes ikke, det er fair at bruge din kone imod mig.
Er det noget, jeg bare skal lære at håndtere?
Jeg er ikke klar.
Jeg er ikke klar til os. Det troede jeg, jeg var. Undskyld.
Det er jeg ikke.
Det gik virkelig hurtigt for os, hvad?
Okay.
Fra min første dag på Bellevue følte jeg mig utilpas. Nervøs.
Jeg sidder og arbejder. Kaster du dig ud i en historie uden forklaring? Hvad fanden?
Da jeg mistede min første klient, rystede det mig så meget, at jeg skred.
Det fortrød jeg i meget lang tid.
- Hvor længe? - Et par uger.
Jeg troede ikke, du ville spørge.
Nå, men jeg begyndte på min egen form for kognitiv adfærdsterapi i stedet.
Jeg hjalp folk med deres hverdagslort.
Men det rigtige traumearbejde...
Det, der handler om liv og død...
Jeg kunne ikke håndtere det.
- Det samme her. - Det er ikke det samme.
Du er stærkere end mig.
Det ved jeg, fordi du hjalp mig. Virkelig meget.
Paul...
Jeg har båret rundt på en masse dystre problemer fra opvæksten med min far.
Det dumme svin.
Voldelig.
Det gjorde mig indelukket.
Det er jeg ked af. Det er noget lort.
Men i dag blev jeg mindet om, hvor meget jeg har udviklet mig.
Og meget af æren er din. Du har åbnet mine øjne for nye ting.
Jeg er ægte hydreret.
Tillykke med at bruge det udtryk korrekt for første gang.
Jeg har lukket folk ind i mit liv.
Jeg har giftet mig med Julie.
Jeg synger i biler.
Jeg kender En Vogue.
"Free your mind, baby."
Du har forandret mit liv.
Glem alt det andet pjat.
Gaby, du er mit eftermæle.
For pokker, Paul.
Hvis du vil have min praksis, så er den din.
For min skyld må du sgu få hele bygningen.
Men hvis du bruger den til at gøre det samme som altid,
så skylder du mig en million milliarder.
Eller du kan få den for en dollar om måneden,
men så skal det være et traumecenter.
Du...
- Hold op med at være en kylling. - Okay.
Kom her.
Men du skal kalde det Rhoades traumecenter.
Fandeme nej.
Okay.
Når jeg kommer til dine kampe, må du gerne pege på mig, når du scorer.
Men ikke alt for åbenlyst.
Det kan du tro. Jeg gør det underspillet.
- Sådan. - Vild med det.
Og peg så tilbage på samme måde. Overlegent. Upåvirket.
Hvor er Sofi? Gik hun? Jeg vil invitere hende til dimissionen.
Nej, lad os holde det i familien.
Tekster af: Cecilie Hassenkam